Държавен вестник, бр. 75, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  75
Чл. 22. (1) За осъществяване на консул­
тативната медицинска помощ при спешни 
състояния центровете за спешна медицинска 
помощ:
1. денонощно приемат и обработват не­
забавно искания от лечебните заведения за 
болнична помощ за осигуряване на спешна 
консултативна помощ;
2. осигуряват транспортирането на републи­
канските консултанти от местонахождението 
им до лечебното заведение, което се нуждае 
от консултативната помощ, и обратно;
3. осигуряват транспорт на пациенти в 
спешно състояние, които по консултация 
на републиканските консултанти следва да 
бъдат преведени за лечение в друго лечебно 
заведение за болнична помощ и транспортът 
не може да бъде осигурен от лечебното заве­
дение, изискало консултант.
(2) Директорите на центровете за спешна 
медицинска помощ организират дейността на 
центровете така, че да могат да осигуряват 
своевременно консултант в отговор на искане 
от лечебно заведение. 
(3) Центровете осъществяват транспорта 
по ал. 1, т. 3 със специализирани автомобили, 
специално оборудвани линейки или въздушни 
средства за медицински транспорт. При нужда 
пациентът се придружава от реанимационен 
екип на центъра.
(4) Въздушният медицински транспорт се 
осигурява чрез Центъра за спешна медицинска 
помощ, София.
Чл. 23. (1) Исканията за консултативна 
медицинска помощ при спешни състояния се 
отправят до съответните центрове за спешна 
медицинска помощ от директорите на лечеб­
ните заведения или упълномощени от тях 
лица, предварително обявени на центровете.
(2) Исканията се отправят по телефон, 
факс, поща, включително и електронна, или 
лично на място в центъра.
(3) При предаване на искането на центъра 
задължително се съобщават необходимите 
данни за попълване на „Фиш за спешна за­
явка“ съгласно приложение № 3. 
(4) В случаите по чл. 22, ал. 1, т. 3 из­
пращащото лечебно заведение с помощта на 
републиканския консултант предварително 
уговаря с приемащото лечебно заведение 
настаняването на пациента.
Чл. 24. (1) При постъпване на искане за 
консултативна медицинска помощ при спешно 
състояние съответният център незабавно се 
свързва с републиканския консултант, който 
е дежурен по график. 
(2) Лечебното заведение, поискало консулта­
тивна помощ при спешно състояние, не може 
да избира поименно консултанта.
Раздел III
Права и задължения на републиканските 
консултанти 
Чл. 25. (1) В дните, когато е включен в 
график, републиканският консултант задъл­
жително е на разположение за оказване на 
консултативна медицинска помощ при спешни 
състояния.
(2) В случаите по ал. 1 консултантът е 
длъжен да:
1. уведомява предварително и текущо диспе­
черите в районната координационна централа 
на съответния център за спешна медицинска 
помощ за местонахождението си;
2. се отзовава незабавно при повикване 
от районната координационна централа на 
съответния център;
3. остава в съответното лечебно заведение 
за болнична помощ до завършване на консул­
тацията и медицинските дейности, за които 
е бил повикан;
4. представя след завръщането си писмен 
отчет на директора на съответния център за 
спешна медицинска помощ съгласно прило­
жение № 4.
Чл. 26. (1) Републиканските консултанти 
имат право да изискват от лечебните за­
ведения, в които работят, както и от тези, 
които ползват техните консултации, да им 
предоставят наличните инструментариум и 
апаратура, необходими за осъществяване на 
консултативна медицинска помощ при спешно 
състояние.
(2) Ръководителите на лечебните заведения 
по ал. 1 са длъжни да оказват съдействие на 
консултантите за осъществяване на правото 
им по ал. 1.
Чл. 27. Лечебното заведение, поискало 
консултативна медицинска помощ при спешно 
състояние, е длъжно да осигурява необходи­
мите условия за осъществяване на дейността 
на републиканския консултант.
Чл. 28. Извън случаите по чл. 21, ал. 1 отно­
шенията между републиканските консултанти 
и лечебните заведения по осигуряването на 
консултативна помощ се уреждат с договор 
между тях.
Чл. 29. Републиканските консултанти не 
могат да възпрепятстват графика и дължи­
мото по него разположение за консултантска 
дейност при спешни състояния.
Раздел IV
Финансиране 
Чл. 30. (1) Републиканските консултанти 
получават за сметка на бюджета на Министер­
ството на здравеопазването възнаграждение 
в размер до 0,50 лв. за всеки час или част от 
него, в който са на разположение по график 
за оказване на консултативна медицинска 
помощ при спешни състояния.